CELEX: 32012R0942
Language: ro
Date: 2012-10-15 00:00:00
Title: Regulamentul (UE) nr. 942/2012 al Consiliului din 15 octombrie 2012 de modificare a Regulamentului (UE) nr. 667/2010 privind măsuri restrictive împotriva Eritreei

16.10.2012   
            
            
               RO
            
            
               Jurnalul Oficial al Uniunii Europene
            
            
               L 282/3
            
         REGULAMENTUL (UE) NR. 942/2012 AL CONSILIULUI
   din 15 octombrie 2012
   de modificare a Regulamentului (UE) nr. 667/2010 privind măsuri restrictive împotriva Eritreei
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 215,
   având în vedere Decizia 2010/127/PESC a Consiliului din 1 martie 2010 privind măsuri restrictive împotriva Eritreei (1),
   având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
   întrucât:
   
               (1)
            
            
               La 26 iulie 2010, Consiliul a adoptat Regulamentul (UE) nr. 667/2010 (2) care impune un embargo general privind oferirea de consiliere tehnică, asistență, instruire, finanțare și asistență financiară în legătură cu activități militare oricărei persoane, entități sau organism din Eritreea.
            
         
               (2)
            
            
               La 25 iulie 2012, Consiliul de Securitate al Organizației Națiunilor Unite a adoptat Rezoluția 2060 (2012), prin care prevede, la punctele 11 și 12, anumite derogări de la embargoul asupra armelor impus prin Rezoluția 1907 (2009) a Consiliului de Securitate al Organizației Națiunilor Unite.
            
         
               (3)
            
            
               Pentru a pune în aplicare Rezoluția 2060 (2012), la 15 octombrie 2012, Consiliul a adoptat Decizia 2012/632/PESC (3), care modifică Decizia 2010/127/PESC prevăzând anumite derogări de la interdicția de acordare de asistență.
            
         
               (4)
            
            
               Această măsură intră în domeniul de aplicare a Tratatului și, în consecință, este necesară o reglementare la nivelul Uniunii pentru punerea sa în aplicare, în special pentru a se asigura aplicarea sa uniformă de către operatorii economici în toate statele membre.
            
         
               (5)
            
            
               Prin urmare, Regulamentul (UE) nr. 667/2010 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 667/2010 se modifică după cum urmează:
   
               1.
            
            
               Următoarele alineate se adaugă la articolul 2:
               „(3)   Alineatul (1) nu se aplică în cazurile în care furnizarea de asistență tehnică, de finanțare și de asistență financiară legate de echipamente militare neletale se acordă exclusiv în scopuri umanitare sau în scopuri de protecție, în baza aprobării prealabile a Comitetului pentru sancțiuni.
               (4)   Alineatul (1) nu se aplică furnizării de asistență tehnică, de finanțare și de asistență financiară legate de îmbrăcămintea de protecție, inclusiv vestele antiglonț și căștile militare, exportate temporar în Eritreea de către personalul Organizației Națiunilor Unite, de către reprezentanții media, de către personalul umanitar, personalul de asistență pentru dezvoltare și personalul asociat, exclusiv pentru uz personal.”
            
         
               2.
            
            
               Anexa II se înlocuiește cu textul din anexa la prezentul regulament.
            
         Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 15 octombrie 2012.
      
         
            Pentru Consiliu
         
         
            Președintele
         
         C. ASHTON
      
   
   
      (1)  JO L 51, 2.3.2010, p. 19.
   
      (2)  JO L 195, 27.7.2010, p. 16.
   
      (3)  A se vcdea pagina 46 din prezentul Jurnal Oficial.
   
      ANEXĂ
      
         
            „ANEXA II
            
               Paginile de internet care cuprind informații referitoare la autoritățile competente prevăzute la articolele 5, 6, 7 și 10, precum și adresa pentru transmiterea notificărilor către Comisia Europeană
            
            BELGIA
            http://www.diplomatie.be/eusanctions
            BULGARIA
            http://www.mfa.bg/en/pages/view/5519
            REPUBLICA CEHĂ
            http://www.mfcr.cz/mezinarodnisankce
            DANEMARCA
            http://um.dk/da/politik-og-diplomati/retsorden/sanktioner/
            GERMANIA
            http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html
            ESTONIA
            http://www.vm.ee/est/kat_622/
            IRLANDA
            http://www.dfa.ie/home/index.aspx?id=28519
            GRECIA
            http://www.mfa.gr/en/foreign-policy/global-issues/international-sanctions.html
            SPANIA
            http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx
            FRANȚA
            http://www.diplomatie.gouv.fr/autorites-sanctions/
            ITALIA
            http://www.esteri.it/MAE/IT/Politica_Europea/Deroghe.htm
            CIPRU
            http://www.mfa.gov.cy/sanctions
            LETONIA
            http://www.mfa.gov.lv/en/security/4539
            LITUANIA
            http://www.urm.lt/sanctions
            LUXEMBURG
            http://www.mae.lu/sanctions
            UNGARIA
            http://www.kulugyminiszterium.hu/kum/hu/bal/Kulpolitikank/nemzetkozi_szankciok/
            MALTA
            http://www.doi.gov.mt/EN/bodies/boards/sanctions_monitoring.asp
            ȚĂRILE DE JOS
            www.rijksoverheid.nl/onderwerpen/internationale-vrede-en-veiligheid/sancties
            AUSTRIA
            http://www.bmeia.gv.at/view.php3?f_id=12750&LNG=en&version=
            POLONIA
            http://www.msz.gov.pl
            PORTUGALIA
            http://www.min-nestrangeiros.pt
            ROMÂNIA
            http://www.mae.ro/node/1548
            SLOVENIA
            http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/
            SLOVACIA
            http://www.foreign.gov.sk
            FINLANDA
            http://formin.finland.fi/kvyhteistyo/pakotteet
            SUEDIA
            http://www.ud.se/sanktioner
            REGATUL UNIT
            www.fco.gov.uk/competentauthorities
            
               Adresa pentru transmiterea notificărilor către Comisia Europeană:
            
            
                        Comisia Europeană
                     
                  
                        Serviciul pentru instrumente de politică externă (FPI)
                     
                  
                        Biroul EEAS 02/309
                     
                  
                        B-1049 Bruxelles (Belgia)
                     
                  
                        E-mail: relex-sanctions@ec.europa.eu”